Accra

**Accra** (/əˈkrɑː/; Ga: *Ga* or *Gaga*; Twi: *Nkran*; Dagbani: *Ankara*) anɛ  teŋpʋtita'ar nɛ teŋpʋʋg kani gat teŋpʋʋd wʋsa Ghana nwa ni. Di bɛnɛ ya-dagɔbʋgi kpi'e Gulf of Guinea la,  dinɛ pɛ'ɛs Atlantic Ocean ni. Yʋʋm 2021 nidib kaanlʋg la nii, Accra Metropolitan District, 20.4 km2 (7.9 sq mi), mɔri nidib kanl wʋʋ 284,124, ka tita'ar Greater Accra Region, 3,245 km2 (1,253 sq mi), mɔr nidib kanl wʋʋ 5,455,692. Yʋ'ʋr la na'ana buolʋg,  "Accra" anɛ zin'isia bɛ Accra Metropolitan District pʋʋgin ka di da bɛ ka yʋʋm 2008 , dinɛ ka di pɛ'ɛs 199.4 km2 (77.0 sq mi). Zin'ikaŋa da pʋdʋgnɛ paam zi'is 13; 12 municipal sʋ'ʋlim banɛ sʋe ba mɛŋ (teŋ la bɛn: 179.0 km2) nɛ Accra Metropolitan District kani ka ba bʋ'oe (20.4 km2), dinɛ an sʋ'ʋlim kani bɛ teŋpʋʋg dinɛ ka ba tisi ba teŋpʋvɛnlim. Teŋkani mɔr 199.4 km2 la mɔr nidib 1,782,150 nidib kanl kani da bɛ 2021 nidib kanl la ni, ka Ghana wʋsa teŋpʋtita'ar,  ka sʋ'ʋlʋm bani bɛ  Accra Metropolitan Assembly pʋʋgin la (20.4 km2) bɛɛ di kɔn' nɛ teŋpʋʋs bama la ni an "City of Accra". 

Di da pin'ilɛ yit sʋ'ʋlimnam kɔn'ɔb-kɔn'ɔb bɛ British Fort James, Dutch Fort Crêvecoeur (Ussher Fort), nɛ Danish Fort Christiansborg saŋa bɛ Jamestown, Usshertown, nɛ Christiansborg ni, Accra da an teŋpʋtita'ar bɛ British Gold Coast saŋa yit yʋʋm 1877 nɛ 1957 ni, ka di yʋ'ʋn da nɔbignɛ an nanna metropolis. Teŋpʋʋg la architecture bigisi di pin'ilʋg, pin'il 19th-century colonial architecture tis nanna skyscrapers nɛ dɔgbɛɛnda.

Accra an Greater Accra Region's economic nɛ administrative hub, ka lɛm an anchor tis tita'ar Greater Accra Metropolitan Area (GAMA), dinɛ mɔr nidib wʋʋ miliyon 4, kɛt ka di an  metropolitan kani pɛ'ɛs piinɛ atan' bɛ Africa ni.  2020 nii, Globalization nɛ World Cities Research Network gaŋ Accra ka di an "Gamma" − teŋpʋʋg kani ka dunia nidib ken, bigisid ye nidib lʋga anaasi kpɛn'ɛdi anina.

## Din Pinil siem
Accra yinɛ Kambʋnnir pianʋk kanɛ an Nkran ka di gbin an “gunya” la, ka di yinɛ ban da nyɛ ka gunya mɛ dɔɔg Accra la. Yʋʋr la bɛnɛ tis gunya, ka kambʋmis la da nɔk yʋʋr la tis teŋ la nɛ nidib la wʋsa.

Ga nam la buon Accra nɛ Ga bɛɛ Gaga, di anɛ yinne tis Ga nam la nɛ Kambʋmis la.

Sansieba, ba ɛɛnti buon pianʋk la nwɛnɛ nyɔya ni vuud bɛɛ di pʋʋgin Gan bɛɛ Gangan.

Onɛ zamis kʋdʋmin sa yɛla, Carl Christian Reindorf mɛ tikki tis ban pinil siem la ye di anɛ sida, ka paan tɔɔŋir kanɛ bɛ gunya gɔɔnd siem nɛ Ga nam la da yi zini sia kena zinin ban bɛ zinisia la. Tɔɔŋir kanɛ bɛ gunya da pinil siem la mɔr kpinnim nɛ gunya gɔsi ba dɔɔd ka di an kasi zinig siem la. Ka ba ɛɛnti mɛɛ (aklabatsa) giŋi di, mɛ wa banɛ da dilig Accra la, ba da nyɛ di ka di anɛ nidib sʋʋlim nam ka lɛn an dinɛ tɔɔŋ banɛ vui nɛ banɛ kpi la.

Ga nam la nɔk gunbanɛ an sabil-wiid la ye di paal paŋ nɛ ban da zabi nyaŋ banɛ pianad Guang ka bɛ Accra plains la.

Ga nɛ Akan mɔr nwɛnɛm, di anɛ pianʋk yinne kanɛ ka [g] nwɛn nɛ [k] Kambʋnirin. Ga mɛ nɔki di yʋʋri tis Ga district nam banɛ bɛ Accra la.

Accra sɔb la anɛ Kambʋmisi da nɔki tis Naasaanam. Danes nam la da sɔbʋg Accra yiiga nɛ Akra.

## Labakʋda
Ga buudi mɛŋir la, Tumgwa anɛ banɛ ka Ayi Kushie da mɔri ba yi dɔlis muar la. Guang nimbanɛ da bɛ lɔɔm la da nyɛɛ ba, ba aarima ni muarin la, ba da nwɛnɛ gunya nɛ. Dinzug ka Lartens la da buoli ba ye Nkran (gunya). Nyaaŋ ka Naasaanam la da sanami Nkran la, ka ba yʋʋm buoni Accra keŋ paae zina.

Nkran nɛ Ga pianadin anɛ Gaga, din nyaaŋ ka ba pinili buoni ba mɛŋ ye Ga. Ga nam banɛ giligid la da an siem la zug, ka banɛ da zini ani la, Lartehs da tiak zinigi keŋi Akuapem sʋʋlim.

Kʋdʋmʋn la, Accra da anɛ Kpiisʋg tensʋk, zinibanɛ ka ba da kpiisid la anɛ Ada nɛ Prampram, laanɛ Dodowa nɛ Akuse. Dutch nam la da mɛ Ussher Fort kanɛ kpie la, ka British nɛ Swedes mɛ da mɛ James Fort nɛ Christianburg castle nam. 17th century la ni, Portugal, France nɛ Denmark, da mɛ fort nam tempʋʋg la ni.

Britain da anɛ tenkanɛ ka tɛɛns wʋsa da mɔr bɔɔdim din yi 1951 saŋa Denmarki da kuos Christianburg (dinɛ ka ba da da yi Swdes la) nɛ bam mɛŋ fortnami tis British la. Netherland dimi da yuolim nyaaŋi kuosi ba laad, yʋʋm tusir, kɔbisnii nɛ pisyɔpɔi nɛ atan (1973) la ni. Yʋʋm tusir, kɔbisnii nɛ pisyɔpɔi nɛ atan (1983) la nii, British nɛ Kambʋmisi da zabid la yʋma piiga baba nyaaŋ, Naasaanam la da zaba faaen Kumasi, ka sanam tempʋʋg la luosieba. British la yʋʋn da zabi faaen Accra yʋʋm tusir, kɔbisnii nɛ pisyɔpɔi nɛ anaasi (1974) la ni ka yʋʋm tusir, kɔbisnii nɛ pisyɔpɔi nɛ ayɔpɔi (1977) la ni, Anloga-Asante zabkanɛ paasi ayi la nyaaŋ ka Accra yʋʋn da die Cape Coasti an Gold Coast tempʋtitaar. Gbanakaŋa da yinɛ Accra da kʋdʋg ka mɔr tʋʋlʋg fʋ yaa da maki di nɛ Cape Coast. Keŋ paae zina, Accra sʋʋlim la wʋsa da mɛnɛ gilig din yi Ussher ti paaedi ya-nyaaŋ ka Korle Lagoon bɛ di ya-tuona.

Ban da yis Gold Coast tempʋtitaar la yi Cape Coast lɛbis Accra (yʋʋm tusir, kɔbisnii nɛ pisyɔpɔi nɛ ayɔpɔi (1977) la ni la, Britain nɛ European dim kanl da maligim paas Accra hali Christianburg baba (Osu, Ministries, Ridge, Labone nɛ Cantonments) yʋʋm pinil, ka tempʋʋg la yʋʋn yaligi paas ka nidib banɛ kena la nyaŋi kpɛn. Ba da maal Victoriaborg nɛ 19th Century la ni ka di an zinikanɛ ka Europe dim la bɛ ka sɔ pʋ gɛndigidi baa, ka di bɛ tempʋʋg la ya-dagɔbʋg baba. Accra titɔndig da lɛm maligim yalig yaas yʋʋm tusir, kɔbiswai nɛ anii (1908) la ni. Yaligir kaŋa da anɛ dinɛ ka bam aal buudi-buudi bɛn, ye di sʋŋ ka banɛ an buudi yinɛ laasi zini babir yinne ka di yis mugusʋg kanɛ bɛ temppʋʋgin la. Ani ka ba da maali Adabraka lɛbis tempʋʋg la ya-dagɔbʋg baba.

Gbanasʋŋ kanɛ ka ba da maal ka di tiak tempʋʋg la ziesim anɛ ban da maal Accra nɛ Kumasi ziriga pal la yʋʋm tusir, kɔbiswai nɛ anii (1908) la ni. Nɛ anɛ di tɔɔŋ Accra, teŋ la tempʋtitaakanɛ mɔr port sankan la, nɛ Ghana region kanɛ kuod koko gaad banɛ kpɛlim la wʋsa. Yʋʋm tusir, kɔbiswai nɛ pisi nɛ atan (1923) la nii, ba da naae ziriga pal la, ka yʋʋm tusir, kɔbiswai nɛ pisi nɛ anaasi la ni kooko da an dinɛ ka Ghana mɔri yit tensieba kuosid.

Naasaanam la da kɛ ka Accra an din da an siem la sankan win. Tituunli anɛ ban da mɔr bakir tis banɛ an Europe dim sʋʋlʋm ba kɔn nɛ ninsabilis sʋʋlim di kɔn ka wadkaŋa da naam Yʋʋm tusir, kɔbiswai nɛ pisi nɛ atan (1923) ni, ka mɛɛb wʋsa da nar ye ba nɔk kuga bɛɛ konkiret la. Laanɛ zielis bama da bɛ la, Europe dim la da tiebnɛ ye ba zaŋi ba ligiid kpɛnɛs Gold Coast temmaalʋg yɛla ni ka sʋŋ nidib tʋʋma. Nɛ da kpɛlim anɛ ala hali ti paae Sir Frederick Gordon Guggisberg  saŋa ka o zaŋ sʋʋlkʋm atan la (Osu, La nɛ Jamestown) laas taaba ka di yʋʋn lieb Accra an siem nananna la. Guggisberg gɔmina saŋa la ka ba da tiaki maal Accra yʋʋn tɔɔŋ siem pʋ atan ka ba an Tudu, Adabraka nɛ Asylum Down la.

Tʋʋmbanɛ ka Guggisberg da tʋm sieba anɛ o da mɛ teriko buŋ Korle Lagoon la yʋʋm tusir, kɔbiswai nɛ pisi nɛ atan (1923) la ni ka di yɔɔg paalʋ kanɛ bɛ di lɔɔm la ka di lieb nidib bɛllim zinig. Guggisberg mɛ da gɔsya ka ba mɛ sibiti titaar dinɛ an Korle-Bu nɛ sekondari sakur kanɛ an Achimota. Bʋnkaŋa da kɛya ka Accra nidib kanl maligim paas bɛdegʋ ka di yinɛ nidibi naan teŋkpɛmisin ken tempʋʋgʋn na ka British kpikpikpinnib mɛ kpɛnɛna paas la.

## Dunia wʋsa zaba ayi la nyaaŋ
Yʋma banɛ da dɔl duna wʋsa zabkanɛ paasi ayi la nii, ba da gbane ye nimbanɛ da bɛ ridge nɛ Cantonments la zinikanɛ nam pʋ nɔbʋgɛ tis Europe dim la, ka banɛ bɛ teŋkpɛmisin ka nam pʋ paas Accra la, an nwɛnɛ Nima nɛ tembanɛ giligi di wʋsa. Sʋʋlʋm bama maalʋg ni, gɔmena la da pʋ nɔki o nini digili anina ka nidib la pɛɛli gaad zinig la nar ye di nɔk nidib siem.

Accra zinikanɛ mɛ lɛn nɔk ziesim kaŋa buudi sankan anɛ Central Business District (CBD). Ba da mɛ Gɔmena tʋʋma dɔɔd nɛ suor nɔɔrin.

Dinɛ paas anɛ ye, daadiisim yɛla nɔbʋgʋ paas la kɛya ka nidib yʋʋm mɛɛ ba tʋʋma zinisi CBD la ni.

Yʋʋm tusir, kɔbʋswai nɛ pisnaasi nɛ naasi (1944) nii, onɛ da gɔsid Accra maalʋg yɛla, Maxwell Fry, da gbane gbanakanɛ ka BDW Treavallion nɛ Alan Food da tiaki di yʋʋm tusir, kɔbiswai nɛ pisnu nɛ anii (1958) la ni.  

Laanɛ ban da pʋ dɔl Fry nɛ Treavallion gbanar la, di da paal British la mɔr pʋtɛnɛsi ye bam aal Accra. 

Yʋʋm tusir, kɔbʋswai nɛ pisnaasi nɛ anii (1948) nii, Ghana kpɛlim bɛnɛ Britain dim nuusin dɔlisid Dunia wʋsa zabkanɛ paasi ayi la.  Osu Alata Naab Nii Kobina Bonney onɛ paasi atan la, da gbane ye ba da lɛm mɔr Europe laadi kpɛn teŋ la wʋsa nii laad ligiid dʋ la zug. Sankan mɛn ka banɛ da yi zaba la da mɔɔd ye ba die ba yɔɔd banɛ ka ba da ziel nɔɔr ye ba yɔɔ ba la. Soogia kʋda banɛ da pʋ mɔr zaba laad la da lɔb nuusi gilig Accra Christianborg Castle, yʋʋm tusir, kɔbiswai nɛ pisnaasi nɛ anii, Fulunfuug dabpisi nɛ anii daar (28th February, 1948). Ba gbanar da anɛ ye ba nɔki ba pʋtɛnɛri tis gɔmena la ye o tisi ba yɔɔd kanɛ nari ba. Fassi ka ba paae Castle la, ka ba nwɛ ba nɛ malifʋ Naasaapʋlis la kadi ba ye ba widigim la nyaaŋ. Banɛ da lɔbid nuus la kpɛɛmnam atan ka ba da kʋ, laanɛ Sergeant Nii Adjetey, onɛ ka ba tiedi o yɛla Accra.

## Fry nɛ Treavallion Gban'ar
Fry nɛ Treavallion plan gbanar la nii, ba da lɛm maligim maal CBD, nɛ tembanɛ bɛ bɔnɔgʋn la maalʋg yɛla. Ban da bɔɔd ye ba maligim maal CBD la, banɛ gbanad la da maal suokanɛ waae Fort Ussher datiʋŋ baba la.

CBD kanɛ ka ba nam maligim maal la nyaaŋ baba, banɛ gɔsidi di yɛla la da gbane ye ba nyaal paalʋ anina, ba maal dikuosim zinig, diema zinig, nɛ ninwisigir zinis. Yaasa, Britain nimbanɛ gɔsid zinig la yɛla da gbane ye ba mɛ nidib laasʋg zinig, vɛnlim zinis ka mɛ nidib zanbina ziel tempʋʋg la wʋsa ni. Ka mɛ Wadmaannib yititaar tempʋʋg la tensʋk. Baasʋgɔɔ, Fry nɛ Treavallion gbanar la da lɛn anɛ ye ba maal sʋʋlʋm banɛ bɛ bɔnɔgʋn la ka ba paas Europe nidib la bɛ zinisia ka di yʋʋr buon Victoriaborg ka lɛm mɛ vʋʋsʋg zinigi tis banɛ nini nie la. Amaa, Naasaanam la da bas Gold Coast ka Fry nɛ Treavallion gbanar la pʋ nyaŋi tʋm. 

## Nkrumah Gbanar
Nkrumah da lieb Ghana yiiga gɔmena la yʋʋm tusir, kɔbiswai nɛ pisnu nɛ ayɔpɔi la, o da gbane on mɛŋ suokanɛ ka o bɔɔd ye dɔlisi maal Accra sʋʋŋa. On da na maal zinigi tis banɛ nini nie la, Nkrumah da mɔɔɔdnɛ ye o maan dinɛ na kɛ ka o nidib la mɔr siir nɛ ban yi teŋsia nɛ Africa tɛmis wʋsa nidib.

On na mɛɛ pɔlis zinivɛnla ka lɛm mɛ wadamaannib yititaar la, Nkrumah da gbanenɛ ka mɛ zinisʋma nwɛnɛ Independence Square, the State House, nɛ Organisation of African Unity dɔɔd, ka lɛn maligim maal Christianborg Castle. Nkrumah da gbane ye bas tembanɛ bɛ bɔnɔdin la wala, ka di da kɛ ka nidib yisi ba pʋtɛnda lɛb Community Centre bɛɛ Independence Square la ni, ka di taas ka zinisa ayi bama anɛ banɛ mɔr nyɔɔd pamm tis teŋ la. Nkruma gbanar la da pʋ dɔlisid suor nwɛnɛ Fry nɛ Treavallion gbanar la da an siem la; Naasaanam la da gbane ye ba kɛ ka nidib da laasi pɛɛl zinig yinne nwɛnɛ CBD la, Nkrumah gbanar la da bas ka nidib laasi pɛɛl zinig yinne kpiisig nɛ daadiisim yɛla, ka nidib mɛ yit tɛɛns nɛ zinis kɔnɔb-kɔnɔbi laasi pɛɛl James Town.

Accra tempʋʋg la mɛŋ-mɛŋ anɛ zinibanɛ ka British nam, Danish nɛ Dutch dim fort nam la da bɛ kʋdʋmin lal. James Town kpienɛ British James Fort, Osu kpienɛ Danish fort kanɛ yʋʋri an Christiansborg (ka ba yʋʋm buon ye Osu Castle), ka Ussherstown kpie nɛ Dutch Ussher fort.

Zinivɛnlla banɛ bɛ ani sieba anɛ National Museum of Ghana, Ghana Academy of Arts and Sciences, National Archives of Ghana nɛ Ghana's central library, National Theatre, Accra Centre for National Culture, nɛ Jamestown Lighthouse.

Wadmaannib yir, son depremler depremabi.com Supreme Court of Ghana, Black Star Square nɛ Bank of Ghana anɛ zinibanɛ mɛ bɛ Accra.

Tempʋʋg la mɛ mɔr suobanɛ ka nidib dɔlli nwied, Kotoka International Airport, nɛ ziriga suoya banɛ tɔɔŋ tembama Tema, Sekondi-Takoradi nɛ Kumasi. Accra yʋʋn anɛ zinikanɛ ka Ghana nidib nɛ tensieba nidib wʋsa kpɛnɛdi maan kpikpiŋ ka sɔnsʋdi gbanad kpiisʋg suoya nwɛnɛ, BarCamp Ghana series, ka GhanaThink Foundation da maal la.

## Din bɛ zinisia
Dɔlisid din bɛ zinisia Dahomey Gap la ni, zinikanɛ ka Gulf of Guinea nɛ Atlantic Occean la dɔl taaba ken ka pɛbisim daad la, Accra bɛnɛ zinikanɛ mɔr tʋʋlʋg biela ka di mɔr ʋʋn nɛ sɛɛʋng. yʋʋm pʋʋgʋn sakanɛ niid Accra na nwɛnɛ 730 mm, dinɛ niid Ghana sɛɛʋng nam ayi la saŋa. Sɛɛʋng la mɛŋ pininnɛ nwadisa anaasi la ni ka ti naae nwadisa ayɔpɔi la tensʋk, ka sɛnkanɛ paasi ayi la pinin nwadis piiga la ni. Saa ɛɛnti ni ka da pɛbisim hali kadi kɛ ka kuom di zinisieba ka kuosuoya sanam.

Yʋʋm la pʋʋgʋn mɔr tiaasʋg tʋʋlʋg bɛɛ waad ni. Zinig la tʋʋlʋg yinɛ 25.9 °C (78.6 °F) nwadisa anii la ni (wamaasim saŋa) ti paae 29.6 °C (85.3 °F) nwadisa atan la ni (tʋʋlʋg saŋa), ka di yʋʋm la pʋʋgʋn wʋsa na an 27.6 °C (81.7 °F). Waad saŋa la ɛɛnti mɔr maasim gaad tʋʋlʋg saŋa, dinɛ an ʋʋn ka nintaŋ lɛm bɛ yaas la. Alazug, tʋʋlʋg saŋa, nɛ pɛbisʋg saŋa, tempʋʋg la ɛɛnti anɛ dinɛ pɛɛl nɛ pɛbiskanɛ daad nɛ tʋʋlʋg.

Din an tempʋkanɛ bɛ bɔnɔgʋn la, saŋa yaa tiak biela Accra mɛ ɛɛnti tiaknɛ ka nidib kal sʋʋlʋmin la maligim paasid ka mugusʋg bɛ di ni. Climate & Development Knowledge Network mɛ yɛl ye wada banɛ gɔsid mɛɛb yɛla nɛ, waadim suoya banɛ bɛ gɔmena nam ni la, gɔmena lʋga pʋ tisid taaba labayaa bɛɛ a-ba kae nam ya mɛɛb yɛla kɛya ka Accra kuosuoya ka sʋm ka mɔr daaʋŋ.    

## Kpɛmir tʋʋma
Accra kpɛmir yɛla pʋnɛ zinisa ayi. Ba mɔr gbanar suoya nwɛnɛ banɛ gɔsid tempʋʋgʋn la suoya ken yɛla, ka district kpɛɛmnam gɔsidi di yɛla, ka sʋʋlʋm wʋsa mɛ mɔr kpɛɛmbanɛ gɔsid sʋʋlʋmkan tʋʋma nɛ di tuon ken yɛla, nwɛnɛ sʋʋlʋm la suoya, ba saad vaar  nɛ basib zinig nɛ yɛlbanɛ daamid sʋʋlʋmkan.

Accra Metropolitan District kʋdʋg la labisim da anɛ , 199.4 km2 (77.0 sq mi), din da bɛ keŋ paae yʋʋm tusa ayi nɛ anii (2008) la, nananna, ba yʋʋm pʋdʋgi dinɛ ka di yʋʋm mɔr district nam piinɛ atan (13), ka ba gɔsidi ba mɛŋ yɛla ka mɔri ba laasʋg zinis nɛ ba diisinam banɛ ka Ghana gɔmena gaansi tisi ba. Sʋʋlʋm wʋsa gɔsidi ba sʋʋlʋm yɛla.

Accra Metropolitan District kanɛ ka ba da sie la (ka ba mɛ buon ye City of Accra la), ka mɔr 20.4 km2 (7.9 sq mi), da anɛ Accra wʋsa, ti paae sankanɛ ka ba yis Ledzokuku, Krowor, La Dadekotopon, Ablekuma North, Ablekuma Central, Ablekuma West, Ayawaso East, Ayawaso North, Ayawaso Central, Ayawaso West, Okaikwei North, nɛ Korley Kottey districts ka ba liebi ba district nam yʋʋm bɛ ba gʋnni yʋʋm tusa ayi nɛ nii (2008) nɛ yʋʋm tusa ayi nɛ awai (2019) saŋa.

## Distiriknam
**Accra Metropolitan District (City of Accra)**

Accra Metropolitan District anɛ distirik piinɛ atan (13) la yinne ka mɔr labakʋda ka lɛn an Accra kpiisʋg zinig ka ba buon ye Central Business District (CBD). Banɛ bɔɔd ye ba nyaŋi kɛ ka laabanɛ ka distirik la mɔr la nyaŋi siak nidib la nɛ tʋʋma la, ba pʋdig distirik lanɛ zinisa atan Ashiedu Keteke, Okaikoi South, nɛ Ablekuma South distiriknam.

Accra Metropolitan Assembly, dinɛ gɔsid City of Accra titɔndis banɛ gilig Accra Metropolitan District, kpɛɛm anɛ Metropolitan Chief Executive onɛ ka Republic of Ghana zugraan gaŋ. Onɛ an Mayor tis Accra anɛ Mohammed Adjei Sowah, onɛ ka zugraan Nana Akufo-Addo da gaŋ o ka AMA da siak ka bas o suor ye o aan ba diisi din yi yʋʋm tusa ayi nɛ piinɛ yɔpɔi Nwadisa atan la dabpisi nɛ atan daad (23 March 2017).

**Ablekuma South sub-metropolitan district** sʋʋlʋm la labisim na an nwɛnɛ 6 km2 (2.3 sq mi) ka tɔnd nɛ Ablekuma Central nɛ Ablekuma North Municipal Assembll nam, nɛ Ashiedu Keteke sub-metropolitan district. Di mɔrnɛ vɔɔtʋg sʋʋlʋmnam anu (5): Korle Gonno, Korlebu, Chorkor, Mamprobi, nɛ New Mamprobi.

Tembibis banɛ bɛ **Okaikoi South sub-metropolitan district** la anɛ Darkuman, New Fadama, Kaneshie, Bubiashie, nɛ Avenor. Sʋʋlʋm kaŋa mɔrnɛ vɔɔtʋg sʋʋlʋmnam anii (8) ka ba an Awudome, Goten, Kaatsean, Mukose, Bubuashie, Bubui, Avenor nɛ Kaneshie.

**Ashiedu Keteke sub-metropolitan district** mɛ pinil Central Business District (CBD) ka dinzug ka di an kpiisʋg zinig Metropolis la ni. Da bɛda banɛ bɛ ani sieba anɛ Makola, Agbogbloshie, nɛ Kwasiodwaso. Ba mɔri vɔɔtʋg sʋʋlʋmnam anii (8). Ba anɛ Ngleshie, Mudor, Kinka, Nmlitsagonno, Amamomo, Korle Wonkon, nɛ Korle Dudor.

**Ledzekuku Municipal District**

Ledzekuku Municipal District, ka di tempʋtitaa an Teshie la,labisim na nwɛnɛ 31.3 km2 (12.1 sq mi).

**Krowor Municipal District**

Ba da nwaae Krowor Municipal District yinɛ Ledzokuku-Krowor Municipal Districtin yʋʋm tusa ayi nɛ piinɛ nii (2018) la ni. Di tempʋtitaar bɛnɛ Nungua.

**La Dadekotopon Municipal District**

La Dadekotopon Municipal District, ka di tempʋtitaar bɛ La, da nwaae yinɛ Accra Metropolitan Districtin yʋʋm tusa ayi nɛ piinɛ ayi la ni (2012). Kotoka International Airport, Airport City, Accra Mall, nɛ US Embassy anɛ banɛ bɛ district la ni, ka di labisim na an nwɛnɛ 32 km2 (12 sq mi). Tembanɛ bɛ sʋʋlʋm la ni sieba anɛ Cantonments, Labone, nɛ Burma Camp.

**Ablekuma North Municipal District**

Ba da nwaae Ablekuma North Municipal District yinɛ Accra Metropolitan District ni yʋʋm tusa ayi nɛ piinɛ anii la ni (2018) ka di tempʋtitaar an Darkuman Kokompe.

**Ablekuma Central Municipal District**

Ablekuma Central Municipal District labisim anɛ wʋʋ 8.8 km2 (3.4 sq mi). Di tempʋtitaar anɛ Lartebiokorshie.

**Ablekuma West Municipal District**

Ba da nwaae Ablekuma West Municipal District yinɛ Accra Metropolitan District yʋʋm tusa ayi nɛ piinɛ anii (2018) la ni ka di tempʋtitaar an Dansoman.

**Ayawaso East Municipal District**

Ayawaso East Municipal District da nwaae yinɛ s yinɛ Accra Metropolitan District yʋʋm tusa ayi nɛ piinɛ anii (2018) la ni ka di tempʋtitaar an Nima.

**Ayawaso North Municipal District**

Ba da nwaae Ayawaso North Municipal District yinɛ Accra Metropolitan District yʋʋm tusa ayi nɛ piinɛ anii (2018) la ni ka di tempʋtitaar an Accra Newtown.

**Ayawaso Central Municipal District**

Ba da nwaae Ayawaso Central Municipal District yinɛ Accra Metropolitan District ka di tempʋtitaar an Kokomlemle.

**Ayawaso West Municipal District**

Ban da nwaae Ayawaso West Municipal District yinɛ Accra Metropolitan District yʋʋm tusa ayi nɛ piinɛ anii (2018) la ni ka di tempʋtitaar an Dzorwulu.

**Okaikwei North Municipal District**

**Korley Kottey Municipal District**

Ba da nwaae Korley Klottey Municipal District yinɛ Accra Metropolitan District yʋʋm tusa ayi nɛ piinɛ awai (2019) la ni ka di labisim an wʋʋ 10 km2 (3.9 sq mi) tɛmbanɛ bɛ district la sʋʋlʋm sieba anɛ Osu, Ringway Estates, Asylum Down, North Ridge, West Ridge, Ministries, Gold Coast City, North Adabraka, nɛ Tudu. Distirik la mɔrnɛ vɔɔtʋg sʋʋlʋmnam awai (9) ka ba an Osu Doku, Ringway Estates, Kinkawe, Osu Alata, Asylum Down, North Adabraka, Tudu, Odorna/Sahara, nɛ Official Town.

## Tempʋʋg la pʋ si'em
**Accra pʋʋgʋn**

Ring Road yinɛ Korle Lagoon lɛbid ya-tuona baba, ka di ya-datiʋŋ baba an Kwame Nkrumah Circle, di ya-nyaaŋ baba anɛ Independence Avenue, ka tɔlis tuonɛ keŋ Osu, di maalnɛ baŋ gilig district kʋda banɛ da bɛ Accra, ka mɛ bak Accra pʋʋgʋn nɛ teŋkpɛmis banɛ bɛ di sʋʋlʋm.

Accra pʋʋgʋn anɛ CBD, dinɛ da mɔr district banɛ an Usshertown, Tudu, Victoriaborg, West Ridge, nɛ East Ridge, laanɛ district banɛ ka nidib gbɛɛndi ani nwɛnɛ Jamestown, Adabraka, Asylum Down, North Ridge nɛ Christiansborg/Osu.

Laanɛ district banɛ ni ka ba kpiisid nwɛnɛ Airport City bɛnɛ gilig tempʋʋg la wʋsa, Accra Tempʋʋg la kpɛlim an kpieŋ zinig nɛ malima bɛ Accra tempʋʋgʋn, dinɛ mɔr gɔmena lʋga, yigbɛɛnda, kpikpiŋ nɛ ligiid sʋak zinis.

Accra tempʋʋgʋn zinivɛnlla anɛ Kwame Nkrumah Mausoleum, National Museum, Independence Square, National Theatre, nɛ Ohene Djan Stadium.

**Accra Ya-datiʋŋ baba**

Northern Accra anɛ gbɛɛnsa nɛ kpikpiŋ district. Sʋʋlʋm kan ka "37" Military Hospital, Flagstaff House, nɛ tensieba embassies, Achimota School, Achimota Golf Park, nɛ University of Ghana's Legon campus, dinɛ tɔnd nɛ Accra north la bɛ.

Fʋ yaa gɔs babir paalʋg nii, zinibanɛ bɛ Ring Road West dagɔbʋg nɛ Central, Winneba nɛ Graphic Road lɛbid ya-nyaaŋ, Liberation suorin la lɛbid ya-dagɔbʋg, nɛ district banɛ bɛ Kwame Nkrumah motorway la ya-nyaŋ nɛ ya-datiʋŋ anɛ dinɛ bɛ Northern Accra. Sʋʋlʋm banɛ bɛ Accra Ya-datiʋŋ baba anɛ bama, Ashongnman, Madina, Haatso, North, West Legon nɛ sieba.

**Accra Ya-nya'aŋ baba**

Eastern Accra anɛ nidib gbɛɛnsa zinis ka mɛ bɛ Ring Road East dagɔbʋg la anɛ, din yi Kwame Nkrumah Motorway ya-datiʋŋ; distirik la tɔndnɛ lɛbid Ya-tuona la anɛ Liberation Suor.

**Accra Ya-tuona baba**

Western Accra bɛdegʋ anɛ gbɛɛnsa nɛ kpiisʋg zinig. Ka fʋ yaa gɔs din bɛ zinisia la pʋ yaligi paae northern nɛ eastern ti paae tempʋʋg la yinɛ saltponds banɛ bɛ Tettegu nɛ Aplaku, zinibanɛ an zinivɛnlla bɛ sʋʋlʋmin la anɛ Korle Bu Teaching Hospital.

Fʋ yaa gɔs din bɛ zinisia, zinibanɛ bɛ Ring Road West ya-tuona la, yaligi paae northern nɛ eastern ti paae tempʋʋg la yinɛ saltponds ka Graphic Road lɛbid ya-dagɔbʋg, anɛ Accra West.

## Gbaʋŋ zamisʋg
**Bibaanlʋg sakur**

Pre-school anɛ nursery nɛ kindergarten. Yʋʋm tusa ayi nɛ yinne (2001) la ni, bibanɛ da ken bibaanlʋg sakur Accra da anɛ Tusa Ayɔpɔi, kɔbʋswai nɛ pisi nɛ tan (7,923) (bipumis Tusa atan, kɔbʋsnii nɛ piswai nɛ atan (3,893) ka biribis an Tusa anaasi nɛ pistan (4,030). Yʋʋm tusa ayi nɛ piiga (2010) ni, banɛ da ken bibaanlʋg sakur la da anɛ piswai nɛ nii kɔbʋga pʋʋgʋn (98%). Banɛ gɔsid bibaanlʋg sakur ken yɛla anɛ Ministry of Employment nɛ Social Welfare, ka ba bɛdegʋ aan asʋʋ-m-mɛŋ sakuya. Yʋʋm tusa ayi nɛ yinne (2001), gɔmena Sakuya piyuobʋ (62) da bɛ Accra metropolis.

**Primary school**

Primary school sakur biis da zuoe gaad biribis. Yʋʋm tusa yi nɛ piiga (2010) la ni, biis banɛ da bɛ primary school kal da anɛ piswai nɛ anu kɔbʋga pʋʋgʋn (95%).

**Junior high school (JHS)**

Junior High School paasnɛ Ghana's basic education program. Di Ghana wʋsa maalʋg da pinilnɛ yʋʋm tusir, kɔbʋswai nɛ pisnii nɛ ayɔpɔi nwadisa awai la dabpisi nɛ awai daar (29 September 1987).

Yʋʋm tusa ayi nɛ yinne nɛ yʋʋm tusa ayi nɛ ayi (2001/2002) gbaʋŋ zamisʋg yʋʋm la nii, biis Tusa pisyuobʋ nɛ yinne nɛ pisnii (61,080) banɛ bɛ Accra da ken sakur, kanl kaŋa zɛmnɛ pisnu nɛ yɔpɔi dʋal piinɛ yɔpɔi kɔbʋga pʋʋgʋn (57.17%) yi biis Tusa Kɔbʋga nɛ pisi nɛ awa, kɔbʋsnaasi nɛ pisyuobʋ nɛ yɔpɔi (129,467) banɛ yʋma an piinɛ ayi (12) keŋ paae piinɛ anaasi (14) ka di nar ye ba keŋ sakur la. Yʋʋm tusa ayi nɛ piiga la ni (2010), sakur biis banɛ da ken Junior high school da anɛ piswai nɛ anu kɔbʋga pʋʋgʋn (95%). Bipumis kanl da gaad biribis ziesim kaŋa ni.

**Senior high school (SHS)**

Biis banɛ naan junior high ken senior high school la paasi yi pistan kɔbʋga pʋʋgʋn (30%) yʋʋm tusir, kɔbiswai nɛ piswai (1990) keŋ pisnu kɔbʋga pʋʋgʋn (50%) yʋʋm tusa ayi nɛ yinne la ni (2001). Ka ba kanl nɔbʋgʋ yi Tusa pisi nɛ atan, kɔbʋga nɛ ayi (23,102) din yi yʋʋm tusir, kɔbʋswai nɛ piswai la ni (1990) ti paae yʋʋm tusa ayi nɛ anu (2005) la ni, ka lɛm paas nwɛnɛ tusa ayi, kɔbʋstan nɛ piiga (2,310) yʋʋm wʋsa pʋʋgʋn, din yi yʋʋm tusa ayi nɛ piiga (2010) la ni, senior high school sakur biis kanl anɛ piswai nɛ anu kɔbʋga pʋʋgʋn (95%).

Ghana International School (GIS), asʋʋ-m-mɛŋ lʋgʋr kanɛ an A-Level school ka ba da pinili di yʋʋm tusir, kɔbʋswai nɛ pisnu nɛ anu (1955) tis bibanɛ an yʋma atan paae piinɛ anii la (3–18), bɛnɛ Accra Cantonments. Abelemkpe an zinikanɛ ka Lincoln Community School, asʋʋ-m-mɛŋ sakur kanɛ an International Baccalaureate (IB) tis bibanɛ an yʋma atan keŋ paae yʋʋm piinɛ anii la (3–18), da pinilnɛ Yʋʋm tusir, kɔbʋswai nɛ pisyuobʋ nɛ anii (1968). International Baccalaureate Schools sieba banɛ bɛ Accra anɛ Al-Rayan International School (ARIS), Association International School (AIS), nɛ American International School (AIS). Sakur bama da pinilnɛ yʋʋm tusa ayi nɛ atan (2003), yʋʋm tusir kɔbiswai nɛ pisyuobʋ nɛ atan (1963), nɛ yʋʋm tusa ayi nɛ ayuobʋ (2006), nwɛnɛ ba yʋda la dɔl taaba siem la.

Gɔmena secondary schools banɛ bɛ Accra kpikpɛŋ anɛ: Achimota School, ka bɛdegʋ buon ye "Motown", ka ba da pinili di yʋʋm tusir, Kɔbʋswai nɛ pisi nɛ anaasi (1924) la ni ka yɔɔgi di yʋʋm tusir, kɔbʋswai nɛ pisi nɛ ayɔpɔi (1927) la ni; Accra Academy, ka ba buon ye "Accra Aca"; Presbyterian Boys' Secondary School dinɛ bɛ Legon, ka ba buon ye "Presec"; Wesley Grammar School – WESS-G Dansoman, St. Mary's Senior High School, ka bɛdegʋ mi ye "Merriez",anɛ bipumis sakur kanɛ bɛ Ghana ka nidib mi; St. Thomas Aquinas Senior High School, ck aba buon ye "Quinas"; Accra High School ka ba buon ye "Ahisco"; West Africa Secondary School, ka ba buon ye "WASS"; Accra Girls' Senior High School, ka ba buon ye "Agiss"; Kaneshie Secondary Technical School ("Kateco"); Armed Forces Secondary Technical; nɛ St. John's Grammar School; nɛ sieba bɛdegʋ.

**Univɛsiti nam**

University of Ghana anɛ 13 kilometres (8.1 mi) lɛbid Legon Ya-dagɔbʋg baba. Gɔmena nɛ asʋʋ-m-mɛŋ yunivɛsit nam nɛ tertiary institution nam din yi sankanɛ ka Accra da pinil, ba sieba la bɛ teŋir la:

Univɛsitinam banɛ bɛ Accra

## Gbanvɛɛnsa